wickkiey/tamil-wikipedia-chunked huggingface dataset:
# இந்திய சணல் கழகம்

## செயல்பாடுகள்

1966/1967 முதல், விவசாய செலவு மற்றும் விலை ஆணையத்தின் பரிந்துரைகளின் அடிப்படையில் பல்வேறு வகையான சணல் மற்றும் *மெஸ்டா* அரசாங்கம் குறைந்தபட்ச ஆதரவு விலையை நிர்ணயித்துள்ளது. ஜே. சி. ஐ 1971 இல் நிறுவப்பட்டது. முதலில் ஒரு சிறிய நிறுவனமாக இருந்த இது, படிப்படியாக வளர்ந்து, இப்போது சணல் வளரும் முக்கிய மாநிலங்களான மேற்கு வங்கம், பீகார், அசாம், மேகாலயா, திரிபுரா, ஒடிசா மற்றும் ஆந்திரப் பிரதேசத்தில் செயல்பட்டு வருகிறது.2004 ஆம் ஆண்டு நிலவரப்படி, ஜே. சி. ஐ 171 துறைசார் கொள்முதல் மையங்களையும் 69 மாநில அளவிலான கூட்டுறவு மையங்களையும் இயக்கியது, மேலும் கிட்டத்தட்ட 250 கிராம அளவிலான கூட்டுறவு சங்கங்களிலிருந்து வாங்கப்பட்டது.ஒவ்வொரு கொள்முதல் மையமும் வாடகை வளாகத்தில் இருந்தது, இதில் இறக்குமதி கொட்டகை, வகைப்படுத்தப்பட்ட கொட்டகை, பேல் பிரஸ் கொட்டகை, பேல் சேமிப்பு கிடங்கு மற்றும் அலுவலகம் ஆகியவை அடங்கும்.ஜே. சி. ஐ. யில் 180 கிலோகிராம் (400 பவுண்டு) எடையுள்ள 215,000 பேல்களுக்கு போதுமான மொத்த சேமிப்பு இருந்தது.  
சந்தை விலை இந்த நிலைக்கு குறையும் போது நிறுவனம் வரையறுக்கப்பட்ட குறைந்தபட்ச விலையில் சணலை வாங்குகிறது, பின்னர் சணலை சணல் ஆலைகளுக்கு விற்கிறது. தேவை வலுவாக இருக்கும் நேரங்களில், விலை எம். எஸ். பி. யை விட அதிகமாக இருப்பதால் கொள்முதல் செய்ய வேண்டிய அவசியமில்லை.இருப்பினும், இந்திய சணல் கழகம் இந்த ஆண்டுகளில் வணிக நடவடிக்கைகளைத் தொடர்கிறது.1980களில், எம். எஸ். பி. யின் கீழ் வாங்கப்பட்ட சணல் பங்குகளை அகற்றுவதில் இந்நிறுவனம் சிரமத்தைச் சந்தித்தது. 1955ஆம் ஆண்டு அத்தியாவசியப் பொருட்கள் சட்டத்தின் கீழ் சணல் ஆணையருக்கு வழங்கப்பட்ட அதிகாரத்தைப் பயன்படுத்தி ஜவுளித்துறை அமைச்சகம், பி. சாய்வரிப் பைகளின் விலையை நிர்ணயித்தது. அப்போதிருந்து இந்த நடைமுறை தொடர்ந்து அமலில் உள்ளது .
# அம்பா ஆறு

**அம்பா ஆறு** (*Amba River*) இந்தியாவின் மகாராட்டிர மாநிலத்தில் உள்ள இரத்னகிரி மாவட்டத்தில் பாயும் ஓர் ஆறாகும். சயாத்ரி மலையில் உள்ள போர்காட்டு மலைத்தொடரிலிருந்து கடல் மட்டத்திலிருந்து சுமார் 554 மீட்டர் உயரத்தில் கோபோலி-காண்டலா சாலையிலிருந்து வருகிறது. ஆரம்பத்தில் தெற்கு நோக்கியும் பின்னர் வடமேற்கு நோக்கியும் பாய்ந்து ரேவாசு கிராமத்திற்கு அருகிலுள்ள தரம்தார் விரிகுடாவில் அரபிக் கடலில் கலக்கிறது. கடலில் சேருவதற்கு முன்பு ஆற்றின் மொத்த நீளம் சுமார் 76 கிலோமீட்டர் ஆகும்.
# டான் பிக்சர்ஸ்

**டான் பிக்சர்ஸ்** என்பது தமிழ்நாட்டைச் சேர்ந்த திரைப்படத் தயாரிப்பு நிறுவனமாகும். 2024 ஆம் ஆண்டு ஆகாஷ் பாஸ்கரன் என்பவர் இதன் நிறுவனராவார்.
# டான் பிக்சர்ஸ்

## வரலாறு

2024 ஆம் ஆண்டு தனுஷ் நடிப்பில் இட்லி கடை என்ற திரைப்படத்தைத் தயாரிக்கத் தொடங்கியது. 2025 இல் சிவகார்த்திகேயன் நடிப்பில் பராசக்தி திரைப்படத் தயாரிப்பு அறிவிப்பை வெளியிட்டனர். மேலும் சிலம்பரசன் நடிப்பில் புதுப் படத் தயாரிப்பு அறிவிப்பையும் வெளியிட்டனர். டாஸ்மாக் நிறுவனத்தில் முறைகேடு விசாரணையில் அமலாக்கத்துறை ஆகாஷ் பாஸ்கரன் வீட்டில் சோதனை நடத்தினர்.
# டான் பிக்சர்ஸ்

## தயாரிப்பு

| ஆண்டு | படப்பெயர் | இயக்குநர் | நடிகர் |
| --- | --- | --- | --- |
| 2025 | *இட்லி கடை* | தனுஷ் | தனுஷ், நித்யா மேனன், சாலினி பாண்டே, அருண் விஜய், பிரகாஷ் ராஜ், சமுத்திரக்கனி |
| 2025 | ராம்குமார் பாலகிருஷ்ணன் | சிலம்பரசன் |  |
| 2026 | சுதா கொங்கரா | சிவகார்த்திகேயன், ரவி மோகன், அதர்வா, ஸ்ரீலீலா |  |
| 2026 | ஆகாஷ் பாஸ்கரன் | அதர்வா, தமன், கயாது லோஹர், பிரீத்தி முகுந்தன் | } |
# லூயிஜி கொமொல்லோ

**லூயிஜி கோமோலோ** அல்லது **லூயிஸ் கோமோலோ** (7 ஏப்ரல் 1817–2 ஏப்ரல் 1839) எனபவர் தூரின் ஊயர்மறைமாவட்டத்தின் கியேரி அருட்பணியாளர் பயிற்சியகத்தில் பயின்றுவந்த குருமட மாணவர் ஆவார். அக்காலத்தில் புனித ஜான் போஸ்கோவின் நெருங்கிய நண்பராக இவர் விளங்கினார். புனித போஸ்கோவால் எழுதப்பட்ட முதல் புத்தகம் கோமோலோவின் வாழ்க்கை வரலாறு ஆகும்.
# லூயிஜி கொமொல்லோ

## ஆரம்பகால வாழ்க்கை

இத்தாலியின் சின்சானோவின் பிராவில் 1817 ஏப்ரல் 7-ஆம் நாள் கார்லோ- ஜியோனா கோமோலோ தம்பதியினருக்கு மகனாகப் பிறந்தார்.  
கோமோலோ தனது வகுப்பு தோழர்களால் அடிக்கடி மோசமாக நடத்தப்பட்டார். ஆயினும் ஒருபோதும் இவர்களை எதிர்க்கவோ கடிந்து கொள்ளவோ இல்லை. எப்போதும் இவர்களை மன்னித்தார். கொமொல்லோவின் செயல்கள் ஜான் போஸ்கோ மீது பெரும் தாக்கத்தை ஏற்படுத்தின. இவரின் இந்த செயல்களால் போஸ்கோ தனது ஆன்மீக வாழ்வுக்கு முக்கியத்துவம் அளிக்கத் தொடங்கினார். போஸ்கோ தனது நினைவுக் குறிப்புகளில், கோமோலோ தனக்கு "ஒரு கிறிஸ்தவராக வாழக்" கற்றுக் கொடுத்ததாக குறிப்பிட்டுள்ளார்.  
1835 ஆம் ஆண்டு கோமோலோ கியேரி அருட்பணியாளர் பயிற்சியகத்தில் சேர்ந்தார்.
# லூயிஜி கொமொல்லோ

## போஸ்கோவுக்கு வாக்குறுதி

ஜான் போஸ்கோவும் லூயிஜி கோமோலோவும் நெருங்கிய நண்பர்களாக இருந்தனர். ஒரு நாள், புனிதர்களின் வாழ்க்கையிலிருந்து ஒரு நீண்ட பகுதியைப் படித்த பிறகு, இவர்கள் மரணம் மற்றும் இறந்த நபரின் நிலையை அறிந்து கொள்வதால் ஏற்படும் ஆறுதல் பற்றிப் பேசிக்கொன்டிருந்தனர். உரையாடலின் முடிவில் இவர்கள் இருவரும் இவ்வாறு ஒரு வாக்குறுதி எடுத்தனர்: "நம்மில் யார் முதலில் இறக்கின்றாரோ, இவர் கடவுள் அனுமதித்தால், தனது மீட்பின் செய்தியை தனது உயிருள்ள தோழருக்குக் கொண்டு வருவார்". இத்தகைய வாக்குறுதியின் தீவிரத்தை உணராமலேயே தான் வாக்குறுதி எடுத்துக்கொண்டதாக போஸ்கோ பின்னாட்களில் கூறியுள்ளார். கோமோல்லோவின் கடைசியாக நோயுற்றிருந்த போது, இவர்கள் இருவரும் மீண்டும் இந்த வாக்குறுதியினைப் புதுப்பித்தனர். இவர்களது சகதோழர்கள் பலர் இந்த வாக்குறுதியினைப் பற்றி அறிந்திருந்தனர்.
# லூயிஜி கொமொல்லோ

## இறப்பும் தோற்றமும்

போஸ்கோவின் நினைவுக் குறிப்புகளின்படி, கோமோலோ தனது மரணம் நிகழும் ஒரு வருடத்திற்கு முன்பே அதை முன்னறிவித்திருந்தார். 1837 ஏப்ரல் 2 ஆம் தேதி அதிகாலை 2:00 மணியளவில், நீண்ட நோய்வாய்ப்பட்டிருந்த லூயிஜி கோமோலோ, தனது 22-ஆம் அகவையில் இறந்தார். மறுநாள் மாலையில் அருகிலுள்ள புனித பிலிப் ஆலயத்தில் இவர் அடக்கம் செய்யப்பட்டார்.  
அன்றிரவு, போஸ்கோ இருபதுக்கும் மேற்பட்ட உடன் பயிலும் குருமட மாணவர்கள் தங்கியிருந்த அரையில் படுக்கைக்குச் சென்றார். தனக்கு அளிக்கப்பட்ட வாக்குறுதி அன்று இரவு நிறைவேறும் என்று தான் உறுதியாக நம்பியதாகக் கூறுகிறார்.  
போஸ்கோவின் கூற்றுப்படி, இரவு சுமார் 11:30 மணியளவில் தாழ்வாரத்தில் ஒரு இரைச்சல் சத்தம் கேட்டது. பல குதிரைகள் பூட்டிய வண்டி ஒன்று இவர்கள் தங்கியிருந்த அறை வாசலை நோக்கி வருவது போல் அந்த சத்தம் இருந்தது. இடி முழக்கம் போல இருந்த அதன் ஒலியில் முழு அறையும் அதிர்ந்தது. மாணவர்கள் பயத்தில் படுக்கையில் இருந்து கீழே விழுந்து பயத்தால் ஒன்றுகூடினர். பின்னர், இந்த இரைச்சல்களுக்கு நடுவே, கோமோலோவின் குரல் தெளிவாகக் கேட்டது. மூன்று முறை இவர் மிகத் தெளிவாக "போஸ்கோ, நான் மீட்படைந்து விட்டேன்." என்று கூறினார். எல்லோரும் அந்தச் சத்தத்தைக் கேட்டார்கள்; சிலர் அதன் பொருளை உணராமல் குரலை மட்டும் அடையாளம் கண்டுகொண்டனர்; மற்றவர்கள் போஸ்கோவைப் போலவே அதைப் புரிந்துகொண்டனர். தனது வாழ்க்கையில் முதல் முறையாகப் பய உணர்வு தன்னை மேற்கொண்டதாக போஸ்கோ தனது நினைவுக் குறிப்புகளில் பதிவு செய்துள்ளார். இந்த நிகழ்வின் விளைவாக வந்த பயமும் திகிலும் போஸ்கோவை நோய்வாய்ப்படுத்தி படுத்த படுக்கை ஆகும் அளவுக்கு இருந்தது.
# லூயிஜி கொமொல்லோ

## இறப்பிற்கு பிறகு

குருமட அதிபர் திருஅவை அதிகாரிகளிடமிருந்து சிறப்பு அனுமதிப் பெற்று லூயிஜியை தூரினின் கியேரியில் உள்ள குருமடத்தின் அருகிலுள்ள புனித பிலிப் தேவாலயத்திற்கு உள்ளே அடக்கம் செய்தார். சின்சானோவில் கோமோல்லோவின் நினைவாக ஒரு கல்லறை அமைக்கப்பட்டது, மேலும் இவரது உடல் கியேரி குருமடத்தின் சிற்றாலயப் பலிபீடத்தின் கீழ் வைக்கப்பட்டுள்ளது.  
இவரது வாழ்க்கை முறையினால் ஈர்க்கப்பட்ட பல குருமட மாணவர்கள் இவர் மீது தனிப்பட்ட பக்தி கொன்டிருந்தனர். இவரது கல்லறையை தோழர்கள் பலர், திருப்பண்டம் எடுக்கும் முயற்சியில் சேதப்படுத்தினர். இது கத்தோலிக்க திருச்சபையில் புனிதர் பட்டமளிப்புக்கான நடவடிக்கைகளைத் தொடங்க தடையானது.  
கியேயரி நகராட்சி மன்றம், கோமோல்லோவும் போஸ்கோவும் படித்த முன்னாள் குருமட அறைகளை பார்வையாளர்களுக்கு திறக்கும் வகையில் அருங்காட்சியகம் ஒன்றை அமைத்துள்ளது.
# அவுரா மக்களவைத் தொகுதி

**அவுரா மக்களவைத் தொகுதி** (*Howrah Lok Sabha constituency*; வங்க மொழி: হাওড়া লোকসভা কেন্দ্র) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் அவுராவை மையமாகக் கொண்டுள்ளது. 25 எண்ணுடைய அவுரா மக்களவைத் தொகுதியில் உள்ள ஏழு சட்டமன்றத் தொகுதிகளும் அவுரா மாவட்டத்தில் உள்ளன.
# அவுரா மக்களவைத் தொகுதி

## கண்ணோட்டம்

"அவுரா நகரம் ஊக்ளி ஆற்றின் மேற்குக் கரையில் அமைந்துள்ள 500 ஆண்டுகள் பழமையான நகர்ப்புறக் கூட்டமைப்பாகும். மேலும் திட்டமிடப்படாத, அடர்த்தியான மக்கள்தொகை கொண்ட குடியிருப்பு, நாட்டின் மிகப்பெரிய தொடருந்து முனையங்களில் ஒன்று, இரும்பு உற்பத்தித் துறை, குறிப்பாக இரும்பு வார்ப்பு ஆலைகள் ஆகியவற்றிற்கு மிகவும் பிரபலமானது" இந்தப் பகுதி என்று *இந்துஸ்தான் டைம்ஸ்* செய்தி வெளியிட்டுள்ளது.  
வார்ப்புத் துறை பற்றி *டைம்ஸ் ஆஃப் இந்தியா* “சில நிறுவனங்கள் ஏற்கனவே தங்கள் தொழிற்சாலைகளை மூடிவிட்டன. மற்றவை வாரத்தில் மூன்று நாட்கள் திறந்திருக்கும். ஊதியக் குறைப்பை தொழிலாளர்கள் ஏற்றுக்கொண்டனர், பெரும்பாலும் முணுமுணுப்பு கூட இல்லாமல், ஒரு காலத்தில் இந்தியாவின் ஷெஃபீல்ட் என்றும், மாநிலத்தின் மிகப்பெரிய தொழிலான அவுராவின் வார்ப்படத் தொழில் இப்போது மூச்சுத் திணறி வருகிறது” என்று இத்தொழிலின் நிலையினை விவரிக்கின்றது.  
*தி இந்துவின்* கூற்றுப்படி, அவுரா, ஸ்ரீராம்பூர் தொகுதிகளில் 25%க்கும் அதிகமான வங்காள அல்லாத வாக்காளர்கள் உள்ளனர். இவர்கள் இராசத்தான், பீகார் அல்லது உத்தரபிரதேசத்தை பூர்வீகமாகக் கொண்டுள்ளனர்.
# அவுரா மக்களவைத் தொகுதி

## சட்டமன்றப் பிரிவுகள்

மேற்கு வங்காளத்தில் தொகுதிகளின் எல்லை நிர்ணயம் தொடர்பாக 2006-ஆம் ஆண்டு வெளியிடப்பட்ட எல்லை நிர்ணய ஆணையத்தின் உத்தரவின்படி, இந்த நாடாளுமன்றத் தொகுதி எண். 25 ஆகும். இத்தொகுதி பின்வரும் பிரிவுகளைக் கொண்டுள்ளது:  
எல்லை நிர்ணயத்திற்கு முன்பு, இந்தத் தொகுதி பின்வரும் சட்டமன்றத் தொகுதிகளைக் கொண்டிருந்தது:  
- பாலி (161)
- அவுரா வடக்கு (162)
- அவுரா மத்தி (163)
- அவுரா தெற்கு (164)
- சிப்பூர் (165)
- டோம்சூர் (166)
- சங்க்ராயில் (ப.இ.) (169)
# அவுரா மக்களவைத் தொகுதி

## நாடாளுமன்ற உறுப்பினர்கள்

| நாடாளுமன்றம் | காலம் | மக்களவை உறுப்பினர் | கட்சி |
| --- | --- | --- | --- |
| முதலாவது | 1952-57 | சந்தோசு குமார் தத்தா | இந்திய தேசிய காங்கிரசு |
| இரண்டாவது | 1957-62 | முகமது எலியாசு | இந்தியப் பொதுவுடமைக் கட்சி (மார்க்சிஸ்ட்) |
| மூன்றாவது | 1962-67 |  |  |
| நான்காவது | 1967-71 | கே. கே. சட்டர்ஜி | இந்திய தேசிய காங்கிரசு |
| ஐந்தாவது | 1971-77 | சமர் முகர்ஜி | இந்தியப் பொதுவுடமைக் கட்சி (மார்க்சிஸ்ட்) |
| ஆறாவது | 1977-80 |  |  |
| ஏழாவது | 1980-84 |  |  |
| எட்டாவது | 1984-89 | பிரியா ரஞ்சன் தாஸ்முன்சி | இந்திய தேசிய காங்கிரசு |
| ஒன்பாதவது | 1989-91 | சுசாந்தா சக்ரவர்த்தி | இந்தியப் பொதுவுடமைக் கட்சி (மார்க்சிஸ்ட்) |
| பத்தாவது | 1991-96 |  |  |
| பதினொன்றாவது | 1996-98 | பிரியா ரஞ்சன் தாஸ்முன்சி | இந்திய தேசிய காங்கிரசு |
| பன்னிரண்டாவது | 1998-99 | பிக்ரம் சர்க்கார் | அகில இந்திய திரிணாமுல் காங்கிரசு |
| பதின்மூன்றாவது | 1999-04 | சுதேஷ் சக்ரவர்த்தி | இந்தியப் பொதுவுடமைக் கட்சி |
| பதினான்காவது | 2004-09 |  |  |
| பதினைந்தாவது | 2009-13 | அம்பிகா பானர்ச்சி | அகில இந்திய திரிணாமுல் காங்கிரசு |
| 2013-14 | பிரசூன் பானர்ஜி |  |  |
| பதினாறாவது | 2014-19 |  |  |
| பதினேழாவது | 2019-24 |  |  |
| பதினெட்டாவது | 2024-29 |  |  |
# வார்ப்புரு:பாக்கித்தானின் நிர்வாகப் பிரிவுகளின் வரைபடம்

<div><small>பாக்கித்தானின் நான்கு மாகாணங்கள் மற்றும் மூன்று கூட்டாட்சி நிலப்பரப்புகளின் சொடுக்கக் கூடிய வரைபடம்.</small></div>
<imagemap>
File:PAK AU T1.svg|பாக்கித்தானின் நிர்வாகப் பிரிவுகளைக் காட்டும் ஒரு சொடுக்கக் கூடிய வரைபடம்.  
rect 31 402 327 735 பலூசிஸ்தான் (பாகிஸ்தான்)
rect 485 355 686 540 பஞ்சாப் (பாக்கிஸ்தான்)
rect 312 548 535 759 சிந்து மாகாணம்
rect 610 205 636 219 இசுலாமாபாத் தலைநகர ஆள்புலம்
rect 433 144 510 339 கைபர் பக்துன்வா மாகாணம்
rect 497 41 638 230 கைபர் பக்துன்வா மாகாணம்
rect 640 123 692 259 ஆசாத் காஷ்மீர்
rect 617 9 823 127 வடக்கு நிலங்கள்  
desc bottom-
</imagemap>
<noinclude>  
</noinclude>
# எம். ஆர். சீனிவாசன்

**மாலூர் ராமசாமி சீனிவாசன்** (*Malur Ramasamy Sriinavasan*) (5 சனவரி 1930-20 மே 2025) ஓர் இந்திய அணு விஞ்ஞானியும் இயந்திரப் பொறியாளரும் ஆவார். இந்தியாவின் அணுசக்தித் திட்டத்தின் வளர்ச்சியிலும், அழுத்தப்பட்ட கன நீர் உலை (PHWR) வளர்ச்சியிலும் இவர் முக்கியப் பங்கு வகித்தார். இவர் இந்திய அரசின் இரண்டாவது மிக உயரிய குடியியல் விருதான பத்ம விபூஷண் விருது பெற்றுவர் ஆவார்.
# எம். ஆர். சீனிவாசன்

## தொடக்க கால வாழ்க்கை மற்றும் கல்வி

எட்டு உடன்பிறப்புகளில் மூன்றாமவரான சீனிவாசன் 1930 ஆம் ஆண்டில் பெங்களூரில் பிறந்தார். மைசூரில் உள்ள இடைநிலைக் கல்லூரியில் அறிவியல் பாடப்பிரிவில் பள்ளிப்படிப்பை முடித்தார், அங்கு இவர் சமஸ்கிருதம் மற்றும் ஆங்கிலத்தை தனது படிப்புக்கான மொழியாகத் தேர்ந்தெடுத்தார். இயற்பியல் பாடத்தின் மீது இவர் மிகுந்த விருப்பம் கொண்டிருந்த போதிலும், இவர் எம். விஸ்வேஸ்வராயாவால் புதிதாகத் தொடங்கப்பட்ட பொறியியல் கல்லூரியில் சேர்ந்தார். அங்கு இவர் 1950 ஆம் ஆண்டில் இயந்திரப் பொறியியலில் இளங்கலைப் பட்டம் பெற்றார். பின்னர் 1952-ஆம் ஆண்டில முதுகலைப் பட்டம் முடித்து, 1954-ஆம் ஆண்டில் கனடாவின் மாண்ட்ரீலில் உள்ள மெக்கில் பல்கலைக்கழகத்தில் தத்துவவியலில் முனைவர் பட்டம் பெற்றார். எரிவாயு விசையாழி தொழில்நுட்பம் இவரது சிறப்புத் துறையாகும் .
# எம். ஆர். சீனிவாசன்

## தொழில் வாழ்க்கை

சீனிவாசன் 1955 செப்டம்பரில் அணுசக்தித் துறையில் சேர்ந்தார். இந்தியாவின் முதல் அணு ஆராய்ச்சி அணு உலையான அப்சாராவை நிர்மாணிப்பதில் ஓமி பாபாவுடன் இணைந்து பணியாற்றினார். ஆகத்து 1959 இல், இந்தியாவின் முதல் அணு மின் நிலையத்தை நிர்மாணிப்பதில் முதன்மைத் திட்டப் பொறியாளராக சீனிவாசன் நியமிக்கப்பட்டார். இதைத் தொடர்ந்து, 1967 ஆம் ஆண்டில், சென்னை அணு மின் நிலையத்தில் தலைமைத் திட்டப் பொறியாளராக ஸ்ரீனிவாசன் நியமிக்கப்பட்டார். <sup>&#x5B;*<span title="This claim needs references to reliable sources. (October 2020)">citation needed</span>*&#x5D;</sup>  
1974-ஆம் ஆண்டில், சீனிவாசன், இந்திய அணுசக்தித் துறையின் மின் திட்டப் பொறியியல் பிரிவின் இயக்குநராகவும், பின்னர் 1984-ஆம் ஆண்டில் அணுசக்தி வாரியத்தின் தலைவராகவும் நியமிக்கப்பட்டார். இந்தப் பதவிகளில், நாட்டில் உள்ள அனைத்து அணுசக்தி திட்டங்களின் திட்டமிடல், செயல்படுத்தல் மற்றும் செயல்பாட்டிற்கு இவர் பொறுப்பாக இருந்தார். 1987 ஆம் ஆண்டில், இவர் அணுசக்தி ஆணையத்தின் தலைவராகவும், அணுசக்தித் துறைச் செயலாளராகவும் நியமிக்கப்பட்டார், இந்திய அணுசக்தி திட்டசீனிவாசன் இருந்தார். மொத்தம் 18 அணு மின் நிலையங்களுக்கு இவர் பொறுப்பாக இருந்தார், அவற்றில் ஏழு செயல்பாட்டிலும் மேலும் ஏழு கட்டுமானத்திலும் இருந்தன. மேலும், நான்கு இன்னும் திட்டமிடல் கட்டங்களில் உள்ளன.
# எம். ஆர். சீனிவாசன்

## பிற பொறுப்புகள்

1990 முதல் 1992 வரை வியன்னாவில் உள்ள பன்னாட்டு அணுசக்தி நிறுவனத்தில் மூத்த ஆலோசகராக இருந்தார். 1996 முதல் 1998 வரை இந்திய அரசின் திட்டக் குழுவில் உறுப்பினராக இருந்த இவர், எரிசக்தி மற்றும் அறிவியல் மற்றும் தொழில்நுட்பத் துறைகளை கவனித்து வந்தார். 2002 முதல் 2004 வரையிலும், மீண்டும் 2006 முதல் 2008 வரையிலும் இந்தியாவின் தேசிய பாதுகாப்பு ஆலோசனைக் குழுவில் உறுப்பினராக இருந்தார். 2002 முதல் 2004 வரை கர்நாடகாவின் உயர்கல்வி பணிக்குழுவின் தலைவராகவும் இருந்தார். சீனிவாசன் உலக அணு இயக்கிகள் சங்கத்தின் (WANO) நிறுவனர் உறுப்பினராகவும், இந்திய தேசிய பொறியியல் அகாதெமி மற்றும் *இன்ஸ்டிடியூஷன் ஆஃப் இன்ஜினியர்ஸ் (இந்தியா)* ஆராய்ச்சி உறுப்பினராகவும் இந்திய அணுசக்தி சங்கத்தின் தகைசால் ஆராய்ச்சி உறுப்பினராகவும் இருந்தார்.
# எம். ஆர். சீனிவாசன்

## இறப்பு

சீனிவாசன் 2025 மே 20 அன்று தனது 95 வது வயதில் காலமானார்.
# எம். ஆர். சீனிவாசன்

## விருதுகள் மற்றும் கௌரவங்கள்

- கன்னட ராஜ்யோத்சவ விருது, 2017
- *ஆசிய விஞ்ஞானி* 100, ஆசிய விஞ்ஞானி, 2016
- 2015இல் பத்ம விபூசண்
- 1990இல் பத்ம பூசண்
- 1984இல் பத்மசிறீ
- மத்திய நீர்ப்பாசனம் மற்றும் மின்சார வாரியத்தின் வைர விழா விருது
- சிறந்த வடிவமைப்பாளர் விருது *இன்ஸ்டிடியூட் ஆப் இன்ஜினியர்ஸ் (இந்தியா)*
- அறிவியல் மற்றும் தொழில்நுட்பத்திற்கான சஞ்சய் காந்தி விருது
- அறிவியல் மற்றும் தொழில்நுட்பத்திற்கான ஓம் பிரகாஷ் பாசின் விருது
- இந்திய அறிவியல் பேராய சங்கத்தின் ஹோமி பாபா தங்கப் பதக்கம்
- பெங்களூரில் உள்ள விஸ்வேஸ்வரயா பொறியியல் கல்லூரியின் புகழ்பெற்ற முன்னாள் மாணவர் விருது
- இந்திய அணுசக்தி சங்கத்தின் ஹோமி பாபா வாழ்நாள் விருது
# யோஷிடாகா தொராடா

**யோஷிடாகா தொராடா** (15 மே 1954 - 29 மார்ச் 2023, *Yoshitaka Terada*) என்பவர் சப்பானிய இசை ஆய்வாளரும், எழுத்தாளரும், பேராசிரியரும் ஆவார். இவர் சப்பானின் ஒசாகா தேசிய இனக்குழுவியல் அருங்காட்சியகம், சில அமெரிக்க, செர்மன், சப்பானிய பல்கலைக் கழகங்களில் பேராசிரியராக பணியாற்றினார். தமிழர்களாலும், தமிழிசையாலும் ஈர்க்கபட்டு தன் பெயரை *மதி தொரடா* என கூறிக்கொண்டவர்.  
யோஷிடாகா தொராடா ஐரோப்பிய செவ்வியலிசை, ஜாஸ், இந்துஸ்தானி இசை, தமிழிசை ஆகியவற்றில் ஆழமான அறிவு கொண்டவர். உலகின் பல நாடுகளுக்கும் பயணம் மேற்கொண்டு விளிம்புநிலை மக்கள், பழங்குடிகள் போன்றோரின் இசையையும், கலை வடிவங்களையும் பதிவு செய்வதிலும் அவர்களின் இசைக் கருவிகளையும், கலைப்படைப்புகளையும் சேகரித்து தான் பணியாற்றிய அருங்காட்சியகத்தில் சேர்ப்பித்து ஆவணப்படுத்துவதில் ஈடுபட்டவர்.  
தமிழ்நாட்டில் கருநாடக இசைத் துறையில் நிலவும் சாதி ஆதிக்கம் குறித்து ஆய்வுகளை மேற்கொண்டார். பெரியமேளத்தின் மீது மிக ஆர்வம் கொண்டு நாகசுரத்தை நன்கு வாசிக்கக் கற்றுக்கொண்டார். *பெரிய மேளத்தின் மறைவு* என்ற தலைப்பை தன் முனைவர் பட்ட ஆய்வுக்கான கருப்பொருளாகக் கொண்டார்.
# யோஷிடாகா தொராடா

## எழுதிய நூல்கள்

- Ethnomusicology and Audiovisual Communication (2016)
- T.N. Rajarattinam Pillai Charisma, Caste Rivalry and the Contested Past in South Indian Music (2023)
-
# பெரியமேளம் (மங்கள இசை)

**பெரியமேளம்** (*Periyamelam*) என்பது தமிழ்நாட்டில் உள்ள ஒரு இசை வடிவமாகும். இது நாகசுரம், ஒத்து, தவில், தாளம் ஆகிய இசைக் கருவிகளுடன் இசைக்கப்படுவதாகும். கோயில் சடங்குகளில் உற்சவர் புறப்பாடு, அபிடேகம், ஆராதனை, உச்சிக்காலப் பூசை போன்ற நிகழ்வுகளில் இது வாசிக்கப்படுகிறது. இறைவனுக்கு முதல் மரியாதையாக பெரிய மேளம் வாசித்தப் பின்பே, சின்னமேளம் என்று அழைக்கப்பட்ட பரதநாட்டிய நிகழ்சிகள் கோயில்களில் நடைபெற்று வந்துள்ளன. சப்பானிய இசை அறிஞரான யோஷிடாகா தொராடா உலக இசை வடிவங்களில் ஈடு இணையற்றது என பெரியமேளத்தைக் கருதுகிறார். பெரியமேளம் என்னும் இசைவடிவம் மெல்ல மெல்ல மறைந்துவருவதாக கருதப்படுகிறது.
# பெரியமேளம் (மங்கள இசை)

## இதையும் காண்க

- சின்னமேளம்
# இராம்நகர் சட்டமன்ற தொகுதி, மேற்கு வங்காளம்

**இராம்நகர் சட்டமன்றத் தொகுதி** (Ramnagar Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு மிட்னாபூர் மாவட்டத்தில் அமைந்துள்ளது. இராம்நகர், காந்தி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# இராம்நகர் சட்டமன்ற தொகுதி, மேற்கு வங்காளம்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | விசால் ராதா கோவிந்தா | நிறுவன காங்கிரசு |  |
| 1972 | ஏமந்த் தத்தா | இந்திய தேசிய காங்கிரசு |  |
| 1977 | பலைலால் தாசு மகாபத்ரா | ஜனதா கட்சி |  |
| 1982 | அவந்தி மிசுரா | இந்திய தேசிய காங்கிரசு |  |
| 1987 | சுதிர் குமார் கிரி | rowspan=3 | இந்தியப் பொதுவுடமைக் கட்சி (மார்க்சிஸ்ட்) |
| 1991 | மிருணாள் காந்தி ராய் |  |  |
| 1996 |  |  |  |
| 2001 | அகில் கிரி | அகில இந்திய திரிணாமுல் காங்கிரசு |  |
| 2006 | சுதேச ரஞ்சன் நாயக் | இந்தியப் பொதுவுடமைக் கட்சி (மார்க்சிஸ்ட்) |  |
| 2011 | அகில் கிரி | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# ஜெயிலர் 2

**ஜெயிலர் 2** என்பது நெல்சன் திலீப்குமார் இயக்கத்தில் இரசினிகாந்து, எஸ். ஜே. சூர்யா, ரம்யா கிருஷ்ணன் ஆகியோர் நடித்து வெளிவர யிருக்கும் அதிரடி தமிழ்த் திரைப்படம் ஆகும். இப்படம் 2023இல் வெளியான ஜெயிலர் திரைப்படத்தின் தொடர்ச்சியாகும்.
# ஜெயிலர் 2

## நடிகர்கள்

- இரசினிகாந்து - "டைகர்" முத்துவேல் பாண்டியன்
- எஸ். ஜே. சூர்யா
- ரம்யா கிருஷ்ணன் - விஜய "விஜி" பாண்டியன்
- யோகி பாபு - விமல்
- மிர்னா மேனன் - சுவேதா பாண்டியன்
- அண்ணா இராஜன்  
;சிறப்புத் தோற்றம்
- சிவ ராஜ்குமார் - நரசிம்மா
- நந்தமூரி பாலகிருஷ்ணா
# ஜெயிலர் 2

## படபிடிப்பு

முதன்மை படபிடிப்பு மார்ச்சு 10, 2025இல் சென்னையில் தொடங்கியது. அதன் பிறகு இரண்டாம் கட்ட படபிடிப்பு கேரள மாநில எல்லையில் உள்ள அட்டப்பாடியில் நடந்தது. இப்படத்தில் நோரா பதேகீ ஒரு பாடலுக்கு நடனம் ஆடுகிறார்.
# கிறிஸ்தவர்களின் சகாய அன்னை பேராலயம், தூரின்

**கிறிஸ்தவர்களின் சகாய அன்னை பேராலயம்** என்பது இத்தாலியின் தூரினில் உள்ள ஒரு பேராலயமாகும். இந்த கட்டிடம் முதலில் ஜான் போஸ்கோவால் பராமரிக்கப்பட்ட ஏழை சிறுவர்களுக்கான இல்லத்தின் ஒரு பகுதியாக இருந்தது. தற்போது இவ்வாலயத்தில் தொன் போஸ்கோவின் உடலும், பிற ஆறாயிரம் கத்தோலிக்கப் புனிதர்களின் திருப்பண்டங்களும் உள்ளன.  
திருத்தந்தை பத்தாம் பயஸ் 1911 ஜூலை 12 அன்று *அன்னோ ரெபராட்டே சலூடிஸ்* என்ற திருப்பீட ஆணை மூலம் இவ்வாலயத்தை இளம்பேராலயமாக உயர்த்தினார்.
# கிறிஸ்தவர்களின் சகாய அன்னை பேராலயம், தூரின்

## வரலாறு

வால்தோக்கோ புறநகரில் சலேசியர்கள் தொடர்பான அனைத்து நடவடிக்கைகளையும் ஒருங்கிணைக்கும் பொருட்டு, கிறிஸ்தவர்களின் சகாய அன்னையின் பேராலயத்தினைக் கட்ட ஜான் போஸ்கோ முடிவுசெய்தார். சலேசியர்களின் கூற்றுப்படி, 1844 அல்லது 1845 ஆம் ஆண்டில் போஸ்கோவிற்கு கனவில் கன்னி மேரியா காட்சி தந்து தூரினின் புனிதர்களான சொலூட்டர், அட்வென்டர் மற்றும் ஆக்டேவியஸ் ஆகியோர் மறைசாட்சிகளாய் மரித்த இடத்தை வெளிப்படுத்தினார். இந்த ஆலயம் இவர்கள் இறந்த இடத்திலேயே கட்டப்பட்டது மட்டுமல்லாமல் இந்த புனிதர்களின் திருப்பண்டங்களும் இங்கே உள்ளன.  
இந்த ஆலயத்தை வடிவமைத்தவர் அன்தோனியோ ஸ்பெசியா. அவர் வெனிஸில் உள்ள புனித ஜார்ஜ் பேராலய முகப்பின் வடிவமைப்பைத் தழுவி இதனை அமைத்தார். இது 1865–1868 ஆம் ஆண்டில் கார்லோ புசெதி (தொன்போஸ்கோவின் மாணவர் குழுவின் முதல் சிறுவர்களில் ஒருவர்) என்பவரால் கட்டப்பட்டது. 1865 ஏப்ரல் 27 அன்று இளவரசர் அமெதியோ டி சவோயா முன்னிலையில் அடிக்கல் இடப்பட்டது. இந்த ஆலயம் 1868 ஆம் ஆண்டு ஆர்ச்சிக்கப்பட்டது.  
இப்பேராலயத்தில் மரியா கிறிஸ்தவர்களின் சகாய அன்னை என்ற பட்டத்தில் கன்னி மரியாவின் ஓவியம் ஒன்று உள்ளது. 1903 ஆம் ஆண்டு பிப்ரவரி 13 ஆம் நாள், திருத்தந்தை பதின்மூன்றாம் லியோ, இவ்வோவியத்தினை முடிசூட்ட அனுமதி வழங்கினார். இச்சடங்கு 1903 மே 17 அன்று அவரது திருத்தந்தையின் பதில் ஆளாக கார்தினால் அகோஸ்டினோ ரிச்செல்மியினால் மேற்கொள்ளப்பட்டது.  
இந்த பசிலிக்காவில் புனிதர்களான டான் போஸ்கோ, மரிய தொமினிகா மசரெல்லோ, தோமினிக் சாவியோ மற்றும் புனித ஜோசப் பெனடிக்ட் கோட்டோலெங்கோ ஆகியோரின் கல்லறைகளை உள்ளன.
# ஏக்ரா சட்டமன்றத் தொகுதி

** ஏக்ரா சட்டமன்றத் தொகுதி** (Egra Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு மிட்னாபூர் மாவட்டத்தில் அமைந்துள்ளது. ஏக்ரா, மெதினாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ஏக்ரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | கான் சம்சுல் ஆலம் | இந்திய தேசிய காங்கிரசு</br> |  |
| 1977 | சின்கா பிரபோத் சந்திரா | ஜனதா கட்சி |  |
| 1982 | rowspan=2 | சுயேச்சை |  |
| 1987 |  |  |  |
| 1991 | rowspan=2 | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1996 |  |  |  |
| 2001 | சுயேச்சை |  |  |
| 2006 | அதிகாரி சிசிர் குமார் | rowspan=4 | அகில இந்திய திரிணாமுல் காங்கிரசு |
| 2011 | தாசு சமரேசு |  |  |
| 2016 |  |  |  |
| 2021 | தருண் குமார் மைத்தி | } |  |
# தாந்தன் சட்டமன்றத் தொகுதி

**தாந்தன் சட்டமன்றத் தொகுதி** (Dantan Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. தாந்தன், மெதினிப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# தாந்தன் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | புலின் பிகாரி திரிபாதி | இந்தியப் பொதுவுடைமைக் கட்சி</br> |  |
| 1972 | ப்ரயோத் குமார் மகந்தி | நிறுவன காங்கிரசு |  |
| 1977 | ஜனதா கட்சி |  |  |
| 1982 | கனாய் பௌமிக் | rowspan=2 | இந்தியப் பொதுவுடைமைக் கட்சி</br> |
| 1987 |  |  |  |
| 1991 | பத்ரா இரஞ்சித் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1996 | நந்த கோபால் பட்டாச்சார்ஜி | rowspan=4 | இந்தியப் பொதுவுடைமைக் கட்சி</br> |
| 2001 |  |  |  |
| 2006 |  |  |  |
| 2011 | அருண் மோகபத்ரா |  |  |
| 2016 | விக்ரம் சந்திர பிரதான் | rowspan=2 | அகில இந்திய திரிணாமுல் காங்கிரசு |
| 2021 | } |  |  |
# வியாழனின் தென் துருவம்

**வியாழனின் தென் துருவம்** (*Jupiter's South Pole*) யூனோ விண்கலத்தால் முதன்முறையாக விரிவாக புகைப்படம் எடுக்கப்பட்டது. 2016 ஆம் ஆண்டு சூலை மாதத்தில் இவ்விண்கலம் வியாழனை அடைந்தது. முதல் முறையாக வியாழனின் துருவ சுற்றுப்பாதையிலும் நுழைந்தது. அதே நேரத்தில், தென் துருவத்தில் ஆறு சூறாவளிகள் கண்டுபிடிக்கப்பட்டன: மையத்தில் ஒன்றும் அதைச் சுற்றி ஐந்துமாக அச்சூறாவளிகள் இருந்தன. இவற்றின் மையங்கள் வழக்கமான ஐங்கோணத்திற்கு அருகில் அமைந்திருந்தன. ஒவ்வொன்றும் சுமார் 4,500 கிமீ (2,800 மைல்) விட்டம் கொண்டவையாகும். காற்றின் வேகம் சுமார் 360 கிமீ/மணி (220 மைல்) வேகம் கொண்டவையாக இருந்தன. இவை அனைத்தும் கடிகார திசையில் சுழன்றன. வியாழனின் வட துருவத்தில் இதேபோன்ற படம் ஒத்த அளவிலான ஒன்பது சூறாவளிகளை முன்வைக்கிறது: மையத்தில் ஒன்றும், அதைச் சுற்றி எட்டுமாக அவை இருந்தன. இவை எதிரெதிர் திசையில் சுழன்றன.  
மூன்று ஆண்டுகளுக்கும் மேலாக, நமக்கு அருகிலுள்ள வளிமப் பெருங்கோளின் இரு துருவங்களிலும் சூறாவளிகளின் அமைப்பு நிலையாக இருந்தது. ஆனால் 2019 ஆம் ஆண்டு நவம்பர் மாதம் 3 ஆம் தேதியன்று, 22 ஆவது சுழற்சியில், "யூனோ" செயற்கைக்கோள் தென் துருவத்தில் ஒரு புதிய சூறாவளியின் பிறப்பைக் கண்டறிந்தது: இது விரைவாக முந்தைய சூறாவளியை தள்ளியது (சிறிய அளவைக் கொண்டிருந்தாலும், சுமார் 800 கி.மீ). புற சூறாவளிகளின் துருவ மையங்கள் கிட்டத்தட்ட வலது 6-ஆவது மூலையை உருவாக்கின.  
யூனோவுக்கு முன்பு, கலிலியோ ஆய்வுக் கலம் மட்டுமே 1995 ஆம் ஆண்டு முதல் 2003 ஆம் ஆண்டு வரை வியாழனின் சுற்றுப்பாதையில் நுழைந்தது. இருப்பினும், அதன் சுற்றுப்பாதை சாய்வு வியாழனின் துருவப் பகுதிகளைக் கவனிக்க முடியாமல் போனது. 2000 ஆம் ஆண்டில் வியாழனைக் கடந்து பறந்த காசினிக்கு, துருவப் பகுதிகளைப் புகைப்படம் எடுக்கும் வாய்ப்பும் கிடைக்கவில்லை. இதனால், அவை 2016 ஆம் ஆண்டு வரை வெள்ளைப் புள்ளிகளாக மட்டுமே இருந்தன (முந்தைய பறக்கும் பயணங்கள் மற்றும் பூமி தொலைநோக்கிகளின் படங்கள் குறைந்த தெளிவுத்திறனைக் கொண்டிருந்தன). 2000 ஆம் ஆண்டில், வியாழனின் துருவ எக்சு-கதிர் புள்ளிகள் (தெற்கு ஒன்று வடக்கு ஒன்றை விட கணிசமாக பலவீனமானது) கண்டறியப்பட்டன.  
வியாழனின் புவியியல் தென் துருவம் அதன் காந்த தென் துருவத்தின் இருப்பிடமாகவும் உள்ளது. (வியாழனுக்கு நன்கு வரையறுக்கப்பட்ட காந்த வட துருவம் இல்லை).
# பாரதி காஷ்யப்

**பாரதி காஷ்யப்** (*Bharti Kashyap*) ஒரு இந்திய கண் மருத்துவரும் சமூக சேவகரும் ஆவார். இவர் 2017 ஆம் ஆண்டில் நாரி சக்தி விருதினைப் பெற்றார். சமூக அறிவியலில், பின்தங்கிய பிரிவினரின் நலனுக்காக ஐந்து முறை தேசிய ஐ. எம். ஏ. விருதைப் பெற்றுள்ளார்.
# பாரதி காஷ்யப்

## தனிப்பட்ட வாழ்க்கை

காஷ்யப் 1967 மே 15 அன்று பிறந்தார். இவர் இளநிலை மருத்துவம் மற்றும் அறுவையியல் பட்டம் பெற்றதோடு கண் மருத்துவப் பிரிவில் முதுநிலை அறுவையியில் பட்டமும் பெற்றார். கருவிழிப்படலம் குறித்த ஆராய்ச்சி மாணவராகவும் இருந்தார். ஜார்க்கண்டின் ராஞ்சி காஷ்யப் நினைவு கண் மருத்துவமனையை நிறுவிய பிரேந்திர பிரசாத் காஷ்யப்பை மணந்தார்.
# பாரதி காஷ்யப்

## தொழில் வாழ்க்கை

கண்புரைக் குறைபாடு, கண்ணில் ஏற்படும் ஒளிவிலகல் பிழை போன்ற பார்வைக் குறைபாடுகள் உள்ள குழந்தைகளுக்கு இலவச சிகிச்சை அளிப்பதன் மூலம் அவர்களின் கல்விக்காக காஷ்யப் பெரும் பணியாற்றினார். பள்ளிக்கல்வியில் குழந்தைகள் இடைநிற்றல் வீதம் அதிகமாவதற்கு பார்வைக்குறைபாடு ஒரு காரணமாக இருப்பதை அறிந்து மாநிலத்தில் ராம்கரில் மாநில அரசின் பள்ளியில் சேர்ந்திருந்த சற்றேறக்குறைய 10,000 குழந்தைகளுக்கு கண் பரிசோதனை மேற்கொண்டார். இவர் தவிர்க்க இயன்ற பார்வை இழப்பிற்கான காரணங்களைச் சரிசெய்யும் நோக்குடன் பல கண் பரிசோதனை முகாம்களை ஒருங்கிணைத்து நடத்தினார்.  
மாநில அரசு நடத்தும் பள்ளிகளில் சேர்ந்துள்ள 20 லட்சத்துக்கும் மேற்பட்ட குழந்தைகளின் கண் பரிசோதனை<nowiki/>யை இவர் மேற்கொண்டார். பின்தங்கிய மக்கள், பழங்குடியினர், மனிதக் கடத்தலால் பாதிக்கப்பட்டவர்கள், செய்தித்தாள் விற்பனையாளர்கள், நீரிழிவு நோயாளிகள், முதியோர் இல்லத்தில் வசிப்பவர்கள், குடிசைப்பகுதிவாசிகள், மனநலம் பாதிக்கப்பட்ட மக்கள், விளையாட்டு வீராங்கனைகள், சரக்குந்து ஓட்டுநர்கள் ஆகியோரை இலக்காகக் கொண்டு கண் பரிசோதனை முகாம்களை விரிவுபடுத்தினார். இவர் நிறுவிய தொண்டு அறக்கட்டளையான காஷ்யப் நினைவு கண் வங்கியுடன் ஜார்க்கண்டின் ஒவ்வொரு வட்டாரத்திலும் மாவட்டத்திலும் இலவச கண் முகாம்கள் ஏற்பாடு செய்யப்பட்டன. காஷ்யப் நினைவு கண் வங்கியின் சேவைப்பிரிவில் இலவச கண் கண்ணாடிகள் மற்றும் இலவச ஃபோகோ கண்புரை அறுவை சிகிச்சை பெற்ற பிறகு குழந்தைகள் பள்ளிக்குத் திரும்பியது மிகவும் குறிப்பிடத்தக்க தாக்கத்தை ஏற்படுத்தியது.  
2015 ஆம் ஆண்டில், இந்திய மகளிர் மருத்துவர்கள் பிரிவின் தலைவராக, கர்ப்பப்பை வாய்ப் புற்றுநோய்க்கு எதிராக ஜார்க்கண்டில் முதல் பெரிய விழிப்புணர்வுப் பணியைத் தொடங்கினார், கர்ப்பப்பை வாய் புற்றுநோயை<nowiki/>க் கண்டறிதல் மற்றும் கருப்பை வாய் புற்றுச்சோதனையின் வழிகாட்டப்பட்ட கிரையோ சிகிச்சையை மையமாகக் கொண்ட மிகப்பெரும் மகளிர் சுகாதார முகாம்களை ஏற்பாடு செய்தார். மாநில சுகாதாரத் துறையுடன் கைகோர்த்து, கர்ப்பப்பை வாய்ப் புற்றுநோயை முன்கூட்டியே கண்டறிந்து சிகிச்சையளிப்பது குறித்து மாநில சுகாதார சேவைகளுடன் பணிபுரியும் மகளிர் மருத்துவ நிபுணர்களுக்கு பயிற்சி அளிக்க கொல்கத்தா மற்றும் புதுதில்லியில் இருந்து இணை-மகளிர் மருத்துவ நிபுணர்களை இணைக்க அவர் உதவினார்.  
இவரது முயற்சிகள், ஜார்க்கண்டில் முதன்முதலாக, கிராமப்புறங்களில் உள்ள பெண்களுக்கு தரமான சுகாதார சேவையைக் கொண்டு வந்து, ஆயிரக்கணக்கானவர்களை கர்ப்பப்பை வாய்ப் புற்றுநோயிலிருந்து காப்பாற்றியது.
# ஈ. பாலசுப்பிரமணியன்

**ஈ. பாலசுப்பிரமணியன்** (*E. Balasubramanian*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் சேலம் மாவட்டத்தினைச் சேர்ந்தவர். பாலசுப்பிரமணியன் சேலம் சொளடேசுவரி கல்லூரியில் இளநிலை வணிகவியல் படிப்பினை 1980ஆம் ஆண்டு முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சேர்ந்த பாலசுப்பிரமணியன் 2021ஆம் ஆண்டு நடைபெற்ற தமிழ்நாடு சட்டமனறப் பொதுத் தேர்தலில் சேலம்-தெற்கு சட்டமன்றத் தொகுதியில் போட்டியிட்டு வெற்றிபெற்றுச் சட்டமன்ற உறுப்பினர் ஆனார்.
# வஞ்சிபாளையம்

**வஞ்சிபாளையம்** என்பது இந்தியா தமிழ்நாடு மாநிலத்தின் திருப்பூர் மாவட்டத்திலுள்ள ஒரு புறநகர் ஆகும்.
# வஞ்சிபாளையம்

## அமைவிடம்

கடல் மட்டத்திலிருந்து சுமார் 337.72 மீ. உயரத்தில், என்ற புவியியல் ஆள்கூறுகள் கொண்டு, வஞ்சிபாளையம் அமைந்துள்ளது.
# வஞ்சிபாளையம்

## போக்குவரத்து

### தொடருந்து போக்குவரத்து

திருப்பூர் - கோயம்புத்தூர் தொடருந்து வழித்தடத்தில், வஞ்சிபாளையம் தொடருந்து நிலையம் அமையப் பெற்றுள்ளது.
# வஞ்சிபாளையம்

## கல்வி

### கல்லூரி

தீரன் சின்னமலை மகளிர் கலை மற்றும் அறிவியல் கல்லூரி என்ற மகளிர் கல்லூரி ஒன்று வஞ்சிபாளையத்தில், அவிநாசி - மங்கலம் நெடுஞ்சாலையில் நிறுவப்பட்டுள்ளது.
# வஞ்சிபாளையம்

## சமயம்

### இந்துக் கோயில்

மாரியம்மன் கோயில் என்ற இந்துக் கோயில் ஒன்று வஞ்சிபாளையத்தில் கட்டப்பட்டுள்ளது.
# வஞ்சிபாளையம்

## அரசியல்

வஞ்சிபாளையம் பகுதியானது, அவினாசி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, நீலகிரி மக்களவைத் தொகுதி சார்ந்தது.
# சரசா ஆறு

**சரசா ஆறு** (*Sarsa river*) வட இந்தியாவில் ஓடும் ஓர் ஆறாகும். சிர்சா ஆறு என்ற பெயராலும் இது அழைக்கப்படுகிறது.
# சரசா ஆறு

## ஆற்றின் பாதை

சரசா ஆறு தெற்கு இமாச்சலப் பிரதேசத்தின் சிவாலிக்கு மலையடிவாரத்தில் உற்பத்தியாகிறது. சோலன் மாவட்டத்தின் மேற்குப் பகுதியில் பாய்ந்து, பின்னர் திவாரி கிராமத்திற்கு அருகில் பஞ்சாபிற்குள் நுழைகிறது. பஞ்சாபின் உரூப்நகர் மாவட்டத்தின் கிழக்குப் பகுதியில் சர்சா சத்லச்சு ஆற்றுடன் இணைகிறது. இது தாராஃப் கிராமத்திற்கு அருகில் சத்லச்சு ஆற்றுடன் இணைகிறது.
# சரசா ஆறு

## வரலாறு

1704 ஆம் ஆண்டு திசம்பர் மாதத்தில் கால்சாவிற்கும் முகலாயப் பேரரசிற்கும் இடையே சரசா போர் (முகலாய-சீக்கியப் போர்களின் ஒரு பகுதி) நடந்தது. அன்று இரவு ஆற்றில் வெள்ளப்பெருக்கு ஏற்பட்டது. குரு கோவிந்த் சிங் பத்தாவது சீக்கிய குரு ஆவார். இந்த சம்பவத்தின் போது அவரது குடும்பத்தினர் பிரிந்து (விச்சோர்) இறந்தவர்களில் ஒருவராகக் கருதப்பட்டனர்.  
மச்ரி கிராமத்தில் சிர்சா ஆற்றங்கரைக்கு அருகில் பரிவார் விச்சோரா என்ற குருத்வாரா அமைந்துள்ளது.
# சரசா ஆறு

## மாசு

சோலன் மாவட்டத்தில் உள்ள பட்டி, நலகார், பரோடிவாலா தொழில்துறை பகுதிகள் இந்த சரசா ஆற்றின் கரையில் உள்ளன. மத்திய மாசு கட்டுப்பாட்டு வாரியத்தின் பல்வேறு ஆராய்ச்சி அறிக்கைகள், இம்தாரா (இமாச்சலத்தை தளமாகக் கொண்ட கண்காணிப்பு அமைப்பு) மற்றும் பிற ஊடக அறிக்கைகள், பட்டி, பரோடிவாலா மற்றும் நலகார் தொழில்துறை பகுதிகளிலிருந்து வரும் தொழில்துறை கழிவுகள், பொதுவான கழிவுநீர் சுத்திகரிப்பு நிலையத்திலிருந்து வெளியேறும் கழிவுகள், சட்டவிரோதமாகக் கொட்டப்படும் குப்பைகள், சட்டவிரோத மணல் சுரங்கம் ஆகியவை சரசா ஆற்றுக்கு முக்கிய அச்சுறுத்தல்களாக உள்ளன என்பதைக் குறிப்பிடுகின்றன. இந்த மாசுபாடு நீர்வாழ் உயிரினங்களுக்கு பெரும் சேதத்தை ஏற்படுத்தியுள்ளது மற்றும் மீன்களின் இறப்பும் அதிகரித்துள்ளது.
# விக்ரம் சர்க்கார்

**விக்ரம் சர்க்கார்** (*Bikram Sarkar*, பிறப்பு: 7 ஏப்பிரல் 1939) என்பவர் இந்திய மேற்கு வங்காள அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 1998-ஆம் ஆண்டு அவுரா மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கும், 2000-ஆம் ஆண்டு இடைத்தேர்தலில் திரிணாமுல் காங்கிரஸ் வேட்பாளராக பான்சுகுரா மக்களவைத் தொகுதியிலிருந்தும் தேர்ந்தெடுக்கப்பட்டார்.
# என். கோடிஸ்வர் சிங்

**நோங்மேகாபம் கோடிஸ்வர் சிங்** (*Nongmeikapam Kotiswar Singh*) (பிறப்பு: 1 மார்ச் 1963) என்பவர் இந்திய உச்ச நீதிமன்றத்தின் நீதிபதி ஆவார். இதற்கு முன்பு, இவர் ஜம்மு-காஷ்மீர் மற்றும் லடாக் உயர் நீதிமன்றத்தின் தலைமை நீதிபதியாகப் பணியாற்றியுள்ளார். இவர் குவகாத்தி உயர் நீதிமன்றம் மற்றும் மணிப்பூர் உயர் நீதிமன்றத்தின் முன்னாள் நீதிபதி ஆவார். இவர் மூன்று முறை குவகாத்தி உயர்நீதிமன்றத்தின் பொறுப்பு தலைமை நீதிபதியாகப் பணியாற்றியுள்ளார். மேலும், மணிப்பூர் உயர்நீதிமன்றத்தின் பொறுப்பு பிரதான நீதிபதியாகவும் இரண்டு முறை பணியாற்றியுள்ளார்.
# என். கோடிஸ்வர் சிங்

## தொழில் வாழ்க்கை

சிங் 1963-ஆம் ஆண்டில் மணிப்பூரின் இம்பாலில் பிறந்தார். இவரது தந்தை என். இபோடோம்பி சிங் குவஹாத்தி உயர்நீதிமன்றத்தின் முன்னாள் நீதிபதியாகவும், மணிப்பூர் மாநிலத்தின் முதல் அரசுத் தலைமை வழக்கறிஞராகவும் இருந்தார். சிங் புருலியாவில் உள்ள இராமகிருஷ்ணா மிஷன் வித்யாபீடத்தில் தனது பள்ளிப்படிப்பை முடித்து 1983-இல் கிரோரி மால் கல்லூரியில் தனது பட்டப்படிப்பை முடித்தார். பின்னர் 1986 இல் தில்லி பல்கலைக்கழகத்தில் இளங்கலைச் சட்டம் பட்டம் பெற்றார். இவர் உச்ச நீதிமன்றம், குவஹாத்தி உயர் நீதிமன்றம், மத்திய நிர்வாகத் தீர்ப்பாயத்தில் பணியாற்றினார். 2007 நவம்பர் 3 அன்று மணிப்பூரின் தலைமை வழக்கறிஞராக நியமிக்கப்பட்டார். இவர் அக்டோபர் 17,2011 அன்று குவஹாத்தி உயர்நீதிமன்றத்தின் கூடுதல் நீதிபதியாக உயர்த்தப்பட்டு நவம்பர் 7,2012 அன்று நிரந்தர நீதிபதியாக நியமிக்கப்பட்டார். மணிப்பூர் உயர்நீதிமன்றம் 23 மார்ச் 2013 அன்று உருவாக்கப்பட்ட பின்னர் இவர் நீதிபதியாக நியமிக்கப்பட்டார். மணிப்பூர் உயர்நீதிமன்றத்தின் பொறுப்பு தலைமை நீதிபதியாக 1 சூலை 2017 முதல் 8 பிப்ரவரி 2018 வரையிலும், மீண்டும் 23 பிப்ரவரி 2018 முதல் 17 மே 2018 வரையிலும் நியமிக்கப்பட்டார். இவர் 2018 அக்டோபர் 11 அன்று குவஹாத்தி உயர் நீதிமன்றத்தின் நீதியபதியாக இடமாற்றம் செய்யப்பட்டார். இவர் 21 செப்டம்பர் 2020 முதல் 9 சனவரி 2021 வரையிலும், 9 மே 2022 முதல் 22 சூன் 2022 வரையிலும், மீண்டும் 12 சனவரி 2022 முதல் 14 பிப்ரவரி 2022 வரையிலும் குவஹாத்தி உயர் நீதிமன்றத்தின் செயல் தலைமை நீதிபதியாக நியமிக்கப்பட்டார். இவர் 15 பிப்ரவரி 2023 அன்று ஜம்மு-காஷ்மீர் மற்றும் லடாக் உயர் நீதிமன்றத்தின் தலைமை நீதிபதியாக நியமிக்கப்பட்டார்.
# விக்கிப்பீடியா:முதற்பக்கக் கட்டுரைகள்/மே 25, 2025

<div id="mp-tfa-img">  
</div>
**மௌரியப் பேரரசு** என்பது மகதத்தை அடிப்படையாகக் கொண்டு இந்தியத் துணைக்கண்டத்தில் விரிவடைந்திருந்த ஒரு வரலாற்றுச் சக்தியாகும். இது பொ.ஊ.மு. 322-இல் சந்திரகுப்த மௌரியரால் நிறுவப்பட்டு, பொ.ஊ.மு. 185 வரை நீடித்திருந்தது. சிந்து-கங்கைச் சமவெளியை வென்றதன் மூலம் மௌரியப் பேரரசானது மையப்படுத்தப்பட்டது. இதன் தலைநகரம் பாடலிபுத்திரத்தில் அமைந்திருந்தது. அசோகரின் ஆட்சியின் போது பேரரசானது குறுகிய காலத்திற்கு இந்தியத் துணைக் கண்டத்தின் முக்கிய நகர மையங்களையும் நெடுஞ்சாலைக் குடியிருப்புகளையும் கட்டுப்பாட்டில் வைத்திருந்தது. தொலைதூரத் தென்னிந்தியாவில் இருந்த பகுதிகள் தவிர மற்றப் பகுதிகளைக் கட்டுப்படுத்தியது. அசோகரின் ஆட்சிக் காலம் முடிந்து ஏறத்தாழ 50 ஆண்டுகள் கழித்து இது வீழ்ச்சியடையத் தொடங்கியது. பிரகத்ரதரைப் புஷ்யமித்திர சுங்கன் அரசியல் கொலை செய்து மகதத்தில் சுங்கப் பேரரசை நிறுவியதற்குப் பிறகு பொ.ஊ.மு. 185இல் இப்பேரரசு கலைக்கப்பட்டது. **மேலும்...**
---
<div id="mp-tfa-img">  
</div>
**கையசு சூலியசு சீசர்** (100 பொ.ஊ.மு.–44 பொ.ஊ.மு.) என்பவர் ஓர் உரோமானியத் தளபதியும் அரசியல் மேதையும் ஆவார். இவர் கௌல் போர்களில் உரோமானிய இராணுவத்திற்குத் தலைமை தாங்கினார். பிறகு தன் அரசியல் எதிரி பாம்பேயை ஓர் உள்நாட்டுப் போரில் தோற்கடித்தார். இறுதியாக பொ.ஊ.மு. 49-இல் சர்வாதிகாரியானார். பொ. ஊ. மு. 44-இல் அரசியல் கொலை செய்யப்படும் வரை இப்பதவியில் தொடர்ந்தார். உரோமைக் குடியரசின் வீழ்ச்சியிலும் உரோமைப் பேரரசின் வளர்ச்சிக்கும் வழி வகுத்த நிகழ்வுகளில் முக்கிய பங்கை ஆற்றினார். தொடர்ச்சியான இராணுவ வெற்றிகளை கௌல் போர்களில் பெற்றதன் வழியாக உரோமைக் குடியரசில் மிகுந்த சக்தி வாய்ந்த அரசியல்வாதிகளில் ஒருவராக சீசர் வளர்ந்தார். **மேலும்...**
# ஆண்டிகிறிசுடைட்டு

**ஆண்டிகிறிசுடைட்டு** (*Andychristyite*) என்பது PbCu<sup>2+</sup>Te<sup>6+</sup>O5H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பன்னாட்டு கனிமவியல் நிறுவனம் ஆண்டிகிறிசுடைட்டு கனிமத்தை Acs ஈயத் தாமிர தெலூரேட்டு கனிமம் என இக்கனிமம் வகைப்படுத்தப்படுகிறது. அமெரிக்காவின் கலிபோர்னியா மாநிலத்திலுள்ள சோடா மலைகளில் ஆண்டிகிறிசுடைட்டு கண்டுபிடிக்கப்பட்டது. வேல்சு-ஆத்திரேலிய கனிமவியலாளர் ஆண்ட்ரூ கிறிசுடியின் நினைவாக கனிமத்திற்கு ஆண்டிகிறிசுடைட்டு எனப் பெயரிடப்பட்டது.
# நம்ரதா சுந்தரேசன்

**நம்ரதா சுந்தரேசன்** (*Namrata Sundaresan*) ஓர் இந்தியச் சமூக தொழில் முனைவோர், சமையல்காரர், பாலாடைக்கட்டித் தயாரிப்பாளர் ஆவார். இவர் அனுராதா கிருஷ்ணமூர்த்தியுடன் இணைந்து 2017ஆம் ஆண்டு நாரி சக்தி விருதினை வென்றார்.
# நம்ரதா சுந்தரேசன்

## தொழில் வாழ்க்கை

ஒடியாவில் பிறந்த நம்ரதா சுந்தரேசன், திருமணத்திற்குப் பிறகு தமிழ்நாட்டின் சென்னைக்குக் குடிபெயர்ந்தார். சர்வதேச ஆலோசனை நிறுவனத்தை நிறுவினார். குன்னூரில் பாலாடைக்கட்டி தயாரிப்பது எப்படி என்பதைக் கற்றுக் கொண்ட பின்னர் தனது நண்பர் அனுராதா கிருஷ்ணமூர்த்தி உடன் இணைந்து பாலாடைக்கட்டி தயாரிப்பது தொடர்பாகவும் நிறுவனத்தில் ஊனமுற்ற பெண்களைப் பணியமர்த்துவது குறித்தும் விவாதித்தார். இவர்கள், இயந்திரங்களைப் பயன்படுத்தாமல் திறமை மிக்க பயிற்சி பெற்ற தொழிலாளர்களைக் கொண்டு பாரம்பரிய முறையில் பாலாடைக்கட்டிகளைத் தயாரிக்கும் முயற்சியை மேற்கொண்டனர். இவர்களின் சமூக நலனோடு இணைந்த தொழில் முனையும் தன்மை 2017 ஆம் ஆண்டிற்கான நாரி சக்தி புரஸ்கார் விருதை வெல்லக் காரணமாக இருந்தது. இவருக்கு 2018 ஆம் ஆண்டு சர்வதேச மகளிர் தினத்தன்று பெண்கள், குழந்தைகள் மேம்பாட்டு அமைச்சகத்தின் சார்பாக இந்த விருது இந்தியக் குடியரசுத் தலைவரால் வழங்கப்பட்டது. இந்த விருது இந்தியாவில் பெண்களுக்கு வழங்கப்படும் மிக உயர்ந்த விருதாகும்.  
நம்ரதா சுந்தரேசன் தானே முயன்று கற்றுத் தேர்ந்த சமையலர் ஆவார். 2017 ஆம் ஆண்டில் அருந்ததி பாலச்சந்திரன் மற்றும் *லோக்கல் எக்ஸ்ஓவின்* சுனிதி ராஜ் ஏற்பாடு செய்த இரவு உணவு விடுதியில் பெருவியன் உணவை சமைக்கத் தொடங்கினார். இவர் 2019 ஆம் ஆண்டில் தனது பாலாடைக்கட்டி கொண்டு கோயம்புத்தூரில் உள்ள கெளர்மெட் பஜாருக்கு சென்றார். 2020 ஆம் ஆண்டுக்குள், இவர் 25 வகையான இரவு உணவுகளை சமைத்திருந்தார், மேலும் சுந்தரேசன் தனக்கு பிடித்த சமையல் புத்தகங்களிலிருந்து உணவுகளைத் தயாரிக்கும் ஒரு புதிய தொடரை குழுவினர் திட்டமிட்டனர்.
# நயாகிராம் சட்டமன்றத் தொகுதி

**நயாகிராம் சட்டமன்றத் தொகுதி** (Nayagram Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜார்கிராம் மாவட்டத்தில் அமைந்துள்ளது. இது ஜார்கிராம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.
# நயாகிராம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | தசரதி சரேன் | rowspan=2 | இந்திய தேசிய காங்கிரசு</br> |
| 1972 |  |  |  |
| 1977 | புத்ததேவ் சிங்கா | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 | அனந்த சரேன் |  |  |
| 1987 |  |  |  |
| 1991 |  |  |  |
| 1996 | சுபாசு சந்திர சரேன் |  |  |
| 2001 | பூத்நாத் சரேன் |  |  |
| 2006 |  |  |  |
| 2011 | துலால் முர்மு | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# சித்ரா (ஆமை)

***சித்ரா*** (*Chitra*) என்பது *திரினோனிச்சிடே* குடும்பத்தைச் சேர்ந்த ஆமைகளின் ஒரு பேரினம் ஆகும்.
# சித்ரா (ஆமை)

## சிற்றினங்கள்

- *சித்ரா சித்ரா* நூதாபந்த், 1986-ஆசிய குறுகிய தலை மென்னோட்டு ஆமை
- *சி. சி. சித்ரா* நூதாபந்த், 1986-சியாமீசு குருந்தலை மென்னோட்டு ஆமை
- *சி. சி. ஜாவனென்சிஸ்* மெக்கார்ட் & பிரிட்சார்ட், 2003-சாவக குருந்தலை மென்னோட்டு ஆமை
- *சித்ரா இண்டிகா* (கிரே, 1830) -இந்திய குறுகிய தலை மென்னோட்டு ஆமை
- *சித்ரா வாண்டிஜ்கி* மெக்கார்ட் & பிரிட்சார்ட், 2003-பர்மிய குறுகிய தலை மென்னோட்டு ஆமை  
குறிப்பு: அடைப்புக்குறிக்குள் உள்ள இருசொற் பெயரீடு, இந்த சிற்றினம் முதலில் *சித்ரா* தவிர வேறு ஒரு இனத்தில் விவரிக்கப்பட்டிருப்பதைக் குறிக்கிறது.
# மடகாசுகர் புழுப் பாம்பு

**மடகாசுகர் புழு பாம்பு** (*Madagascar worm snake*) (*மடதிப்ளோப்சு மடகாசுகாரியன்சிசு*) என்பது *தைப்லோபிடே* குடும்பத்தைச் சேர்ந்த ஒரு பாம்பு சிற்றினம் ஆகும். இந்த சிற்றினப் பாம்புகள் குறைந்த, நடுத்தர உயரத்தில் உள்ள மழைக்காடுகளில் காணப்படுகின்றன. இந்தச் சிற்றினம் காணப்படும் மடகாசுகர் தீவின் பெயரே இந்த சிற்றினப் பெயராக இடப்பட்டுள்ளது.
# கோபிபல்லவ்பூர் சட்டமன்றத் தொகுதி

**கோபிபல்லவ்பூர் சட்டமன்றத் தொகுதி** (Gopiballavpur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. கோபிபல்லவ்பூர், ஜார்கிராம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இத்தொகுதியானது பழங்குடியினர் வேட்பாளர்களுக்காக ஒதுக்கப்பட்டுள்ளது.
# கோபிபல்லவ்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | அரிசு சந்திர மகாபத்ரா | rowspan=2 | இந்திய தேசிய காங்கிரசு</br> |
| 1972 |  |  |  |
| 1977 | சந்தோசு ராணா | சுயேச்சை |  |
| 1982 | தே சுனில் | rowspan=6 | இந்தியப் பொதுவுடமைக் கட்சி (மார்க்சிஸ்ட்)</br> |
| 1987 |  |  |  |
| 1991 | அதுல் சந்திர தாசு |  |  |
| 1996 | ராணா சக்தி |  |  |
| 2001 | பவானி சங்கர் அதியால் |  |  |
| 2006 | ரவி லால் மைத்ரா |  |  |
| 2011 | சூடாமணி மகதோ | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | ககேந்திர நாத் மகதா | } |  |
# வில்லேஜ் குக்கிங் சேனல்

**வில்லேஜ் குக்கிங் சேனல்** (Village Cooking Channel) என்பது இந்தியாவின் தமிழ்நாட்டில் உள்ள சின்னவீரமங்கலம் (புதுக்கோட்டை மாவட்டம்) என்ற கிராமத்தைச் சேர்ந்த ஒரு பிரபலமான யூடியூப் அலைவரிசை(சேனல்) ஆகும். இந்த அலைவரிசை, கிராமத்து முறையில் பாரம்பரிய உணவுகளை வெளிப்புறத்தில் சமைக்கும் காணொளிகளை பகிர்ந்து வருகிறது. 2025 மே மாதம் நிலவரப்படி, இந்த அலைவரிசை 30 மில்லியன் சந்தாதாரர்கள் உள்ளனர், மேலும் இது யூடியூப் வைர விருது (டயமண்ட் கிரியேட்டர்) பெற்ற முதல் தமிழ் யூடியூப் அலைவரிசையாகும். அவர்களின் 'தர்பூசணி சாறு (ஜூஸ்)' காணொளி 300 மில்லியன் பார்வைகளைப் பெற்றுள்ளது.
# வில்லேஜ் குக்கிங் சேனல்

## பின்னணி

இந்த அலைவரிசையை ஒரு குடும்பம் நடத்துகிறது: மூத்தவர் எம். பெரியதம்பி (முன்னாள் சமையல்காரர்), அவரது பேரன்கள் வி. சுப்பிரமணியன் (ஒளிப்பதிவாளர்), வி. அய்யனார், வி. முருகேசன், அவர்களின் மைத்துனர் டி. முத்துமணிக்கம் மற்றும் மருமகன் ஜி. தமிழ்செல்வன். அவர்கள் பாரம்பரிய பாத்திரங்களைப் பயன்படுத்தி, எந்தவொரு நவீன உபகரணங்களும் இல்லாமல், பாரம்பரிய முறையில் உணவுகளை சமைக்கின்றனர். சமையலுக்குப் பிறகு, அந்த உணவுகள் முதியோர் இல்லங்கள் மற்றும் அனாதை இல்லங்களில் பகிரப்படுகின்றன.
# வில்லேஜ் குக்கிங் சேனல்

## சிறப்பு நிகழ்வுகள்

2021 ஜனவரியில், ராகுல் காந்தி அவர்களுடன் சேர்ந்து, கரூரில் காளான் (மஷ்ரூம்) பிரியாணி சமைத்த நிகழ்வு இந்த அலைவரிசையின் பிரபலத்தை மேலும் உயர்த்தியது. அதே ஆண்டின் ஜூலை மாதம், அவர்கள் தமிழ்நாடு முதல்வரின் பொது நிவாரண நிதிக்கு ₹10 லட்சம் வழங்கினர்.
# வில்லேஜ் குக்கிங் சேனல்

## விருதுகள் / அங்கீகாரங்கள்

இந்த அலைவரிசை 2021 ஆம் ஆண்டு "பிளாக் ஷீப் டிஜிட்டல்" விருதுகளில் சிறந்த உணவு நிகழ்ச்சி விருதையும், "பிஹைண்ட்வுட்ஸ் கோல்டு" சிறந்த டிஜிட்டல் உள்ளடக்க உருவாக்குநர் விருதையும் பெற்றுள்ளது.
# வில்லேஜ் குக்கிங் சேனல்

## திரைத்துறையில் தோற்றம்

அவர்கள் 2022 ஆம் ஆண்டு வெளியான 'விக்ரம் திரைப்படத்தில் சிறிய தோற்றம் அளித்து, திரைத்துறையில் அறிமுகமானனர்.
# யூடியூப் உருவாக்குநர் விருதுகள்

**"யூடியூப் உருவாக்குநர் விருதுகள்"** (YouTube Creator Awards) என்பது யூடியூப் சேனல்கள் தங்களது சந்தாதாரர் எண்ணிக்கையில் குறிப்பிடத்தக்க வளர்ச்சியை அடைந்தபோது, அவர்களுக்கு வழங்கப்படும் விருதுகள் ஆகும். இவை பொதுவாக "விளையாட்டு பட்டன்கள்"(Play Buttons) என அழைக்கப்படும் சின்னங்களாக இருக்கின்றன. அவை அமெரிக்க காணொளி தளமான யூடியூப்பில் இருந்து வழங்கப்படும் விருதுகளின் தொடராகும், அவை அதன் மிகவும் பிரபலமான சேனல்களை அங்கீகரிக்கும் நோக்கத்தைக் கொண்டுள்ளன.
# யூடியூப் உருவாக்குநர் விருதுகள்

## விருதுகள்/நிலைகள்

- வெள்ளி விருது (Silver Creator Award) – ஒரு இலட்சம் (1,00,000) சந்தாதாரர்கள் அடைந்தபோது வழங்கப்படும்  
- தங்க விருது (Gold Creator Award) – பத்து இலட்சம் (10,00,000) சந்தாதாரர்கள்  
- வைர விருது (Diamond Creator Award) – ஒரு கோடி (1,00,00,000) சந்தாதாரர்கள்  
- தனிப்பயன் உருவாக்குநர் விருது (Custom Creator Award) – ஐந்து கோடி (5,00,00,000) சந்தாதாரர்கள்  
- சிவப்பு வைர விருது (Red Diamond Creator Award) – பத்து கோடி (10,00,00,000) சந்தாதாரர்கள்  
இந்த விருதுகள் யூடியூப்பின் விதிமுறைகளை பின்பற்றும் சேனல்களுக்கு மட்டுமே வழங்கப்படுகின்றன. விதிகளை மீறும் சேனல்களுக்கு விருது வழங்கப்படாது.  
இந்த விருதுகள், உருவாக்குநர்களின் கடின உழைப்பையும், வெற்றியையும் மகிழ்ச்சியுடன் கொண்டாடும் ஒரு அறிகுறியாகவும் இருக்கின்றன.
# யூக்சனைட்டு

**யூக்சனைட்டு** (*Euxenite*) என்பது (Y,Ca,Ce,U,Th)(Nb,Ta,Ti)<sub>2</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யூக்சனைட்டு-(Y) என்ற பெயராலும் அறியப்படுகிறது. உலோகப் பளபளப்புடன் கூடிய பழுப்பும் கருப்பு நிறமும் கலந்த கனிமமாகும்.  
பன்னாட்டு கனிமவியல் சங்கம் யூக்சனைட்டு கனிமத்தை Eux என்ற குறியீட்டால் அடையாளப்படுத்துகிறது.
# யூக்சனைட்டு

## வேதியியல்

யூக்சனைட்டு கனிமத்தில் கால்சியம், நையோபியம், தாண்டலம், சீரியம், தைட்டானியம், இட்ரியம், யுரேனியம் மற்றும் தோரியம் ஆகிய தனிமங்களுடன் வேறு சில உலோகங்களும் உள்ளன. கதிர்வீச்சு சேதம் காரணமாக யூக்சனைட்டு கனிமம் பொதுவாக பகுதியளவு உருவமற்றதாக இருக்கும்.  
யூக்சனைட்டு கனிமம் தைட்டானியம் நிறைந்த பாலிகிரேசு-(Y) உடன் (Y,Ca,Ce,U,Th)(Ti,Nb,Ta) என்ற மூலக்கூற்று வாய்ப்பாட்டைக் கொண்ட ஒரு தொடர்ச்சியான தொடரை உருவாக்குகிறது.
# யூக்சனைட்டு

## கண்டுபிடிப்பு

முதன்முதலில் யூக்சனைட்டு கனிமம் 1870 ஆம் ஆண்டு கண்டுபிடிக்கப்பட்டு விவரிக்கப்பட்டது. அந்நியர்களிடம் விருந்தோம்பல் அல்லது நட்பு என்பதைக் குறிக்கும் கிரேக்க மொழிச் சொல்லில் இருந்து யூக்சனைட்டு எனப் பெயரிடப்பட்டது. கனிமத்தில் உள்ள பல அரிய ஒன்றாக இணைந்திருப்பதை இப்பெயல் சுட்டிக் காட்டுகிறது.
# யூக்சனைட்டு

## பயன்கள்

யூக்சனைட்டு கனிமம் அதில் உள்ள அருமண் தனிமங்களின் தாதுவாகப் பயன்படுத்தப்படுகிறது. நகைத் தொழிலிலும் அரிய பெரிய படிகங்கள் பயன்படுத்தப்பட்டுள்ளன.
# பார்க்கர் புழுப் பாம்பு

**பார்க்கர் புழு பாம்பு** (*Parker's worm snake*) (*மடதிப்ளோப்சு அக்குலாரிசு*) என்பது *தைப்லோபிடே* குடும்பத்தைச் சேர்ந்த ஒரு பாம்பு சிற்றினம் ஆகும். மடகாசுகரின் "அன்டோங்கில் பே, மரோன்செத்ரா காடுகளிலிருந்து இதன் வகையின மாதிரிகள் பெறப்பட்டன. இவை குறைந்த, நடு உயரமுள்ள மழைக்காடுகளில் வாழ்கின்றன. இலத்தீன் சொல்லான "ஓகுலரிசு" என்பதன் பெயரால் இச்சிற்றினம் பெயரிடப்பட்டது. இதன் பொருள் "கண்களுடன் தொடர்புடையது" என்பதாகும்.
# மடதிப்ளோப்சு தோமர்குயே

**மடதிப்ளோப்சு தோமர்குயே** (*Madatyphlops domerguei*) என்பது *தைப்லோபிடே* குடும்பத்தைச் சேர்ந்த ஒரு பாம்பு சிற்றினம் ஆகும். இது மடகாசுகரில் மட்டுமே காணப்படும் அகணிய உயிரி ஆகும்.
# மடதிப்ளோப்சு தோமர்குயே

## புவியியல் வரம்பு

*ம. தோமர்குயே* தென்கிழக்கு மடகாசுகரில் காணப்படுகிறது.
# மடதிப்ளோப்சு தோமர்குயே

## வாழிடம்

*ம. தோமர்குயே* புழுப் பாம்பின் விருப்பமான இயற்கை வாழிடம் '' குறைந்த, நடுத்தர உயரமான காடுகள் ஆகும்.
# மடதிப்ளோப்சு தோமர்குயே

## இனப்பெருக்கம்

*ம. தோமர்குயே* முட்டையிட்டு இனப்பெருக்கம் செய்கிறது.
# மோக்கார்ட் புழுப் பாம்பு

## சொற்பிறப்பியல்

*தெகோர்சி* என்ற சிற்றினப் பெயர், பிரெஞ்சு தரைப்படை மருத்துவர் காசுடன்-ஜூல்சு தெகோர்சின் (1873-1907) நினைவாக இடப்பட்டது.
# மோக்கார்ட் புழுப் பாம்பு

## புவியியல் வரம்பு

*ம. தெகோர்சி* மடகாசுகரில் மட்டுமே காணபப்டும் அகணிய உயிரி.
# மோக்கார்ட் புழுப் பாம்பு

## வாழிடம்

*ம. தெகோர்சியின்* விருப்பமான இயற்கை வாழ்விடம் கடல் மட்டத்திலிருந்து உயரத்தில் உள்ள காடுகள் ஆகும்.
# மோக்கார்ட் புழுப் பாம்பு

## நடத்தை

*ம. தெகோர்சி* முக்கியமாக வளைவாழ்க்கையினை மேற்கொள்ளக்கூடியது. ஆனால் சில நேரங்களில் தரைக்கு மேலே செயலில் இருக்கும்.
# மோக்கார்ட் புழுப் பாம்பு

## இனப்பெருக்கம்

*ம. தெகோர்சி* முட்டையிட்டு இனப்பெருக்கம் செய்யும் தன்மை கொண்டது.
# சார்கிராம் சட்டமன்றத் தொகுதி

**சார்கிராம் சட்டமன்றத் தொகுதி** (Jhargram Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜார்கிராம் மாவட்டத்தில் அமைந்துள்ளது. சார்கிராம், ஜார்கிராம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சார்கிராம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | வீரேந்திர ரேசோமல்லாதேவ் | rowspan=2 | இந்திய தேசிய காங்கிரசு</br> |
| 1972 | மல்லா தேவ் பிரேந்திர விசய் |  |  |
| 1977 | ராம் சந்திர சத்பதி | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 | அவனி பூசண் சத்பதி |  |  |
| 1987 |  |  |  |
| 1991 | புத்த தேவ் பகத் |  |  |
| 1996 |  |  |  |
| 2001 | மியா சனதானி |  |  |
| 2006 | அமர் பாசு |  |  |
| 2011 | சுகுமார் அன்சுதா | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | விர்பா அன்சுதா | } |  |
# உபமகா

**உபமகா** (*Upamaka*) என்பது இந்தியாவின் ஆந்திரப் பிரதேச மாநிலம் அனகாபள்ளி மாவட்டத்தில் உள்ள நக்கப்பள்ளி மண்டலத்தில் இடம்பெற்றுள்ள ஒரு கிராமமாகும். இங்கு வெங்கடேசுவர சுவாமியின் பழமையான கோயில் ஒன்று உள்ளது. பல நூற்றாண்டுகள் பழமையான இவ்வெங்கடேசுவர சுவாமி கோவிலில் ஒன்பது நாள் வருடாந்திர கல்யாணோற்சவம் திருவிழா நடைபெறுகிறது.
# அகாந்தோசெரகசு ஏமென்சிசு

**அகாந்தோசெரகசு ஏமென்சிசு** (*Acanthocercus yemensis*) என்பது *அகாமிடே* குடும்பத்தில் உள்ள பல்லி சிற்றினமாகும். இது யெமன் நாட்டிலும் சவுதி அரேபியாவிலும் காணப்படும் சிறிய பல்லி ஆகும். இதனுடைய சிற்றினப் பெயர் இது வாழும் இடத்திலிருந்து பெறப்பட்டது. இந்த வகைப் பல்லி பெரும்பாலும் எறும்பினை உணவாக உட்கொள்கிறது.
# அகாந்தோசெரகசு உகாந்தானென்சிசு

**அகாந்தோசெரகசு உகாந்தானென்சிசு** (*Acanthocercus ugandaensis*) என்பது பொதுவாக உகாண்டா நீலத் தலை மர அகமா எனப்படுகிறது. இது *அகாமிடே* குடும்பத்தில் உள்ள பல்லிச் சிற்றினமாகும். இந்தப் பல்லி உகாண்டாவிலும், தன்சானியாவிலும் காணப்படும் ஒரு சிறிய பல்லி வகையாகும். முட்டையிட்டு இனப்பெருக்கம் செய்யும் இந்தப் பல்லியின் சிற்றினப் பெயரானது இது வாழும் நாட்டிலிருந்து பெறப்பட்டது.
# அகாந்தோசெரகசு பிலிப்சி

**அகாந்தோசெரகசு பிலிப்சி** (*Acanthocercus phillipsii*) பிலிப்சு முகட்டு அகமா என்று பொதுவாக அறியப்படுகிறது. இது *அகாமிடே* குடும்பத்தில் உள்ள பல்லிச் சிற்றினமாகும். இந்த சிற்றினம் எரித்திரியா, எத்தியோப்பியா, சோமாலியாவில் காணப்படும் ஒரு சிறிய பல்லி ஆகும். முட்டையிட்டு இனப்பெருக்கம் செய்யும் இந்த பல்லியின் சிற்றினப் பெயர் இங்கிலாந்து பயணி ஈதேல்பெர்ட் லார்ட் பிலிப்சு நினைவாகப் பெயரிடப்பட்டது.
# கேசியாரி சட்டமன்றத் தொகுதி

**கேசியாரி** **சட்டமன்றத் தொகுதி** (Keshiary Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. கேசியாரி, மெதினிப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.
# கேசியாரி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | பிராம் மந்தி | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2016 | பரேசு முர்மு | rowspan=2 | அகில இந்திய திரிணாமுல் காங்கிரசு |
| 2021 | } |  |  |
# கரக்பூர் சதர் சட்டமன்றத் தொகுதி

**கரக்பூர் சதர் சட்டமன்றத் தொகுதி** (Kharagpur Sadar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. கரக்பூர் சதர், மெதினிப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.